《胡绢庵中尊西山寺虹社初开》
明代·区大纬

琴鹤招携上界开，艳阳佳气共登台。千年洛社潞公事，万里岳阳供奉来。

金粟座高清梵落，木棉花好乱红堆。兴酣泼墨满衣袖，看我天池拂濯回。

作者简介：区大纬，字文炳，号五象山人。香山人。明思宗崇祯间贡生，授浙江安吉州同知，迁中书舍人，升虞部主政。乞归养。著有《纪漫草》、《续漫草》。清光绪《香山县志》卷一三、清陈伯陶编《胜朝粤东遗民录》卷二有传。